
Leak-off és kútintegritás-adatok elemzése rétegrepesztési gradiens meghatározásához

A folyadékos rétegrepesztési eljárást olyan szénhidrogén tárolókon alkalmazzák, melyek serkentés nélkül alig, vagy egyáltalán nem termelnek, köszönhetően a rossz permeábilis tulajdonságaiknak. Azon tárolók, melyeket ezen eljárással kezelnek, akár 10x nagyobb hozamot is képesek termelni. 
Ahhoz, hogy egy tárolón sikeresen végre lehessen hajtani egy ilyen műveletet, elengedhetetlen annak porozitásának, permeabilitásának, rétegnyomásának, feszültségeinek stb ismerete. Ezek meghatározására számos módszer létezik.
A leak-off és egyéb kút integritás tesztek lényege, hogy meghatározzuk az adott rétegre vonatkozó maximális terhelést, amit még elbír, anélkül, hogy felrepedne. Ezen nyomás értékek ismerete létfontosságú repesztési műveletek tervezéséhez. 
Kutatásom során több, mint 200 magyarországi kút fúrási és geológiai jelentését vizsgáltam és gyűjtöttem adatot. Ezek felhasználásával sikerült meghatároznom a különböző formációkhoz és mélységekhez tartozó repesztési gradienseket. A vizsgált kutak elhelyezkedéséről térképet is készítettem, hogy szemléltessem a vizsgált területeket. 
Munkám fő értéke az eredetiség, ugyanis mindeddig nem készült a témában tanulmány. Az általam meghatározott gradiensek nagy segítségére lehetnek a jövőbeni repesztés tervezéseknek, béléscső méretezési feladatoknak vagy az esetleges kút kitörések elfojtásának. 
 



